Året 1975 var nok et historisk år for Petty. Han tok 13 seire, og sin sjette mesterskapstittel. Disse 13 seire er rekord i moderne (1972 til i dag) NASCAR, og ble tangert i 1988 av Jeff Gordon. I 1976 var Petty involvert i en av de mest kjente avslutningene i NASCARs historie. Petty og David Pearson duellerte på siste runde, ut av siste sving, i Daytona 500. Idet Petty forsøkte å passere Pearson, i utgangen av svingen, traff Pettys støtfanger bilen til Pearson, slik at begge begynte å snurre. De traff begge veggen, og Pettys bil stoppet kun noen få meter fra mållinjen. Petty fikk ikke start på motoren, mens Pearsons motor fortsatt gikk. Pearson klarte å kjøre den vrakede bilen over mållinjen, og tok dermed seieren, mens Petty fikk andreplassen.